
ANUNCI

En compliment del decret d’Alcaldia número 1107 de data 23 de maig de 2023, s’obre la convocatòria de concurs públic per a la presentació de sol·licituds d’ajuts complementaris de menjador escolar de l’Ajuntament de Molins de Rei per al curs 2023-24, d’acord amb les Bases reguladores específiques per a la concessió d’ajuts complementaris de menjador escolar de l’Ajuntament de Molins de Rei, publicades íntegrament al BOP de Barcelona en data 5 d’agost de 2021.

CONVOCATÒRIA PER A LA CONCESSIÓ D’AJUTS COMPLEMENTARIS DE MENJADOR ESCOLAR DE L’AJUNTAMENT DE MOLINS DE REI PER AL CURS 2023-2024 

1. Objecte i finalitat de la concessió de la subvenció

L'objecte de la concessió de la subvenció és l’atorgament d’ajuts, complementaris als ajuts del Consell Comarcal del Baix Llobregat i del Vallès Occidental, de menjador escolar per a aquells infants en situació de vulnerabilitat econòmica que són alumnes de segon cicle d’educació infantil, de primària i de secundària de Molins de Rei, matriculats o prematriculats en un centre educatiu sufragat amb fons públics, per al curs 2023-2024.

2. Bases reguladores i normativa d’aplicació

Aquests ajuts es regeixen per la present convocatòria, per les bases reguladores específiques d’aquesta subvenció, per l’Ordenança reguladora de la concessió de subvencions de l’Ajuntament de Molins de Rei, aprovada pel Ple en sessió ordinària de data 25 de gener de 2018 i publicada en el BOPB de 15 de febrer de 2015, per la Llei 38/2003, de 17 de novembre, general de subvencions, pel  Reglament general de la Llei de subvencions, aprovat per Reial Decret 886/2006, de 21 de juliol, per la Llei 39/2015, d’1 d’octubre, de procediment administratiu comú de les administracions públiques i per la resta de normes de dret administratiu que li siguin d’aplicació. 

Les Bases reguladores específiques d’aquesta subvenció es van aprovar pel Ple en sessió ordinària celebrada el dia 22 de juliol de 2021 i es van publicar íntegrament en el Butlletí Oficial de la província de Barcelona de 5 d’agost de 2021, i estan disponibles al nostra web: www.molinsderei.cat, així com a la Base de Datos Nacional de Subvenciones: http://www.pap.minhap.gob.es/bdnstrans/index.  

3. Requisits per sol·licitar la subvenció 

Els requisits d’accés als ajuts complementaris de menjador de l’Ajuntament de Molins de Rei són els següents:

1. Estar matriculat o pre-matriculat en un centre educatiu sufragat amb fons públics que disposi de servei de menjador escolar.
2. Haver sol·licitat l’ajut individual de menjador del Consell Comarcal del Baix Llobregat, del Vallès Occidental o d’altres administracions publiques.
3. Complimentar el formulari a través de la web municipal.
4. Estar empadronat a Molins de Rei. 
5. Que la renda de la unitat familiar no sigui superior a l’indicada en l’article 5. 

Per poder accedir a un ajut de menjador escolar municipal, les famílies hauran de sol·licitar prèviament l’ajut de menjador del Consell Comarcal corresponent i estar al corrent del pagament de les quotes de menjador de qualsevol curs escolar i en qualsevol centre escolar (escola bressol, infantil, primària i secundària).

Els sol·licitants han de complir els requisits de les bases reguladores, així com qualsevol altra obligació legal o reglamentària que pugui afectar-los.

4. Presentació de sol·licituds: Termini de presentació i documentació

El termini de presentació de la sol·licitud, juntament amb la documentació que s’especifica a continuació, és des de l’endemà de la publicació d’aquesta convocatòria en el Butlletí Oficial de la Província de Barcelona i fins el 16 de juny de 2023, inclòs.

Les persones sol·licitants hauran de complimentar la sol·licitud mitjançant el formulari telemàtic que figurarà a la pàgina web de l’Ajuntament de Molins de Rei: www.molinsderei.cat. Si el formulari no es complimenta, s’entendrà com a no presentada la sol·licitud.

Aquest formulari comporta autoritzar, d’acord amb el previst a l’article 28 de la Llei 39/2015, d’1 de octubre, del procediment administratiu comú de las administracions públiques, a l’Ajuntament de Molins de Rei a poder obtenir d’altres administracions públiques les dades que siguin precises per a determinar, conèixer i comprovar totes les que tenen a veure amb la identificació, circumstàncies personals, de residència familiar i de renda del sol·licitant, així com de la resta de membres computables de la unitat familiar, necessàries per a la resolució de la petició de l’ajut, llevat d’oposició expressa de la persona sol·licitant que haurà de constar explícitament en el procediment.

El Departament de Serveis Socials podrà reclamar tota la documentació que consideri convenient per tal de valorar l’ajut econòmic.

Els centres escolars facilitaran a les famílies la informació per accedir al formulari per fer la sol·licitud de l’ajut de menjador escolar a través de la web municipal de l’Ajuntament de Molins de Rei.

La presentació de la sol·licitud d'ajut implica l’acceptació de les bases.

5.  Procediment de concessió

La prestació econòmica es concedirà a totes les persones sol·licitants que compleixin els requisits que estableixen aquestes bases. 

Una vegada registrada la sol·licitud, es verificarà: 

· Que el sol·licitant compleix els requisits del punt 3. 
· Que la sol·licitud s’ha presentat dins del termini establert.
· Que s’ha presentat tota la documentació del punt 4. Si la documentació no compleix els requisits, es requerirà a l’interessat/da per tal que en un termini de 10 dies hàbils esmeni el defecte o adjunti els documents preceptius.

El Negociat de Serveis Socials, procedirà a:

· Examen del compliment dels requisits dels beneficiaris.
· Petició dels informes que estimin convenients.
· Emissió d’informe social i econòmic amb el resultats, on s’indicarà el fonament i les causes de l’atorgament o denegació de l’ajut. L’informe individual romandrà a l’expedient per a garantir el dret a la privacitat de les dades.
· Elevació de l’informe a l’Alcaldia per a la resolució. 

L’Alcalde adoptarà l’acord de concessió de l’ajut en el termini màxim de sis mesos des de la darrera data per a la presentació de la sol·licitud, el qual relacionarà les sol·licituds presentades, els beneficiaris i les sol·licituds desestimades.

S’entendrà que existeix l’acceptació tàcita de l’ajuda concedida si en termini de 30 dies naturals no es renuncia a la mateixa.

6. Òrgan instructor

La instrucció del procediment de concessió d’aquests ajuts correspon al Negociat de Serveis Socials. 

7. Criteris objectius d’atorgament i quantia de la subvenció

Els barems econòmics a aplicar al curs 2023-24 són els següents, d’acord amb la fórmula que consta a la clàusula 6 de les Bases: 

	
	Núm. persones majors de 18 anys

	Núm. Persones menors de 18 anys
	% d'ajut complementari
	1
	2
	3
	4

	1
	70%
	19.791,85 €
	24.094,42 €
	28.397,00 €
	32.699,57 €

	
	85%
	11.186,70 €
	15.489,27 €
	19.791,85 €
	24.094,42 €

	2
	70%
	22.373,39 €
	26.675,97 €
	30.978,54 €
	35.281,12 €

	
	85%
	13.768,24 €
	18.070,82 €
	22.373,39 €
	26.675,97 €

	3
	70%
	24.954,94 €
	29.257,51 €
	33.560,09 €
	37.862,66 €

	
	85%
	16.349,79 €
	20.652,36 €
	24.954,94 €
	29.257,51 €

	4
	70%
	27.536,48 €
	31.839,06 €
	36.141,63 €
	40.444,21 €

	
	85%
	18.931,33 €
	23.233,91 €
	27.536,48 €
	31.839,06 €



Els tipus d’ajuts de menjador seran segons el mòdul de preu de menjador establert per la Generalitat (6,91€/dia), i seran els següents:

· Ajuts del 70% del mòdul 
· Ajuts del 85% del mòdul
· [bookmark: _GoBack]Ajuts del 100% del mòdul, a aquells alumnes que compleixin el barem econòmic corresponent al 85% i tinguin una puntuació SOCIAL de RISC de 15 punts (segons la normativa del Consell Comarcal del Baix Llobregat i del Vallès Occidental).

8. Aplicació pressupostària i quantia de la subvenció

L’import previst per al curs 2023-24 és de 58.020€ euros a càrrec de l’aplicació pressupostària 3050/231101/48003, Beques de menjador, distribuït de la manera següent:

· Pressupost 2023: 19.340€
· Pressupost 2024: 38.680€

Aquesta consignació de crèdit restarà oberta a una possible ampliació de conformitat amb el que disposa la normativa en matèria de subvencions.

La concessió de les assignacions econòmiques restarà condicionada a l’existència de crèdit adequat i suficient en el moment de la resolució d’atorgament.

9. Pagament de la subvenció

Un cop s'hagi emès l’acord favorable a l'atorgament de l’ajut, el pagament s'efectuarà directament a favor del centre Escolar, AMPA o AFA o empresa que gestiona el servei de menjador on l’infant està matriculat, prèvia presentació de la factura trimestral dels ajuts, amb el vist-i-plau del Cap del Negociat de Serveis Socials, i un cop l’Ajuntament l’hagi comptabilitzat i aprovat.

Les factures trimestrals s’hauran de presentar durant la segona quinzena dels mesos de desembre, abril i juny.

A la facturació corresponent al 3r trimestre (mesos d’abril a juny) que correspon amb la finalització del curs escolar, es regularitzaran els dies lectius efectius de tot el curs escolar en què els alumnes becats han rebut el servei efectivament.

Per als atorgaments, les baixes, renúncies i trasllats dels ajuts que es duguin a terme durant el curs escolar, es farà la liquidació en la factura corresponent al 3r trimestre del curs escolar.

10. Control dels ajuts de menjador escolar

Si un cop rebut l’ajut es demostrés que les dades facilitades referent a la persona beneficiaria no són fidedignes i no reunia els requisits per rebre l’ajut, s’iniciarà el corresponent procediment de revocació i, en el seu cas, reintegrament de l'ajut concedit vers la persona sol·licitant.

L’equip de Serveis Socials realitzaran el seguiment de les aprovacions i denegacions, així com de les baixes, renuncies i trasllats d’expedients a altres centres educatius, tant de les ajudes de menjador tramitades per l’Ajuntament de Molins de Rei.

11. Resolució i Notificació

La resolució s'ha d'adoptar en el termini màxim de sis mesos a comptar de l’endemà de l'acabament del termini de presentació de sol·licituds i es notificarà als interessats, de conformitat amb els articles 42 i 43 de la Llei 39/2015, d’1 d’octubre, del procediment administratiu comú de les administracions públiques.

S’entendrà que existeix l’acceptació tàcita de la subvenció concedida si no es renuncia a la mateixa en el termini de 5 dies naturals a comptar des de la notificació. 

Segon.- DESIGNAR com a instructor del procediment al Negociat de Serveis Socials, en virtut de l’art. 24 de l’ordenança municipal.

Tercer.- PUBLICAR la convocatòria en el BOPB, mitjançant la Base de Datos Nacional de Subvenciones, d'acord amb els art. 18.2 i 20 de la LGS, al taulell d'anuncis de la Corporació i al web municipal, obrint-se un termini de presentació de sol·licituds des de l’endemà de la publicació de la convocatòria al BOP de Barcelona i fins el 16 de juny de 2023, inclòs.

Quart.- Autoritzar, i disposar la despesa plurianual que es deriva del conveni, amb càrrec a les següents aplicacions pressupostàries: 

	Aplicació pressupostària
	Import anual
	Exercici comptable

	3050/231101/48003
	19.340 €
	2023

	La que correspongui
	38.680 €
	2024




Molins de Rei, 23 de maig 2023

L’ALCALDE,
XAVI PAZ PENCHE



Pl. Catalunya, 1  | 08750 Molins de Rei
Tel. 93 680 33 40 | ajuntament@molinsderei.cat

